Missatge: Extret de: vilaweb.catPodem irromp al parlament basc com a segona força, segons un sondatgeEuskobaròmetre prediu que el PNB guanyaria unes eleccions i situa EH Bildu com a tercera forçaLa irrupció de Podem no seria una excepció al parlament basc, segons el darrer Euskobaròmetre. El sondatge situa la formació liderada per Pablo Iglesias en segona posició si se celebressin eleccions avui. El PNB tornaria a guanyar els comicis, però retrocediria en escons: n’obtindria 22 o 23 i, en canvi, ara en té 27.La presència de Podem faria retrocedir EH Bildu com a tercera força. La coalició obtindria entre 13 i 14 escons, que vol dir que en perdria set o vuit respecte dels que té actualment. Pel que fa al Partit Socialista d’Euskadi, quedaria relegat a la quarta posició, perdent sis diputats. El PP es quedaria amb 6 diputats i tant Ezker Anitza com UPyD en podrien obtenir un o cap, segons l’enquesta.Valoració del lídersPel que fa a la valoració dels líders polítics al País Basc, Pablo Iglesias encapçala el rànquing (65% d'aprovats), seguit pel líder del PNB, Iñigo Urkullu (56%). Són els únics que obtenen una majoria d'aprovats. Per darrere els segueix Arnaldo Otegi (39%), actualment empresonat.L'estudi s'ha realitzat a través de sis-centes entrevistes realitzades entre els dies 27 d'octubre i 14 de novembre per l'equip de l'Euskobaròmetre del Departament de Ciència Política de la Universitat del País Basc, dirigit pel professor Francisco Llera.http://www.vilaweb.cat/noticia/4225331/20141226/podem-irromp-parlament-basc-segona-forca.html

Resposta: La pregunta en clau catalana és: Tots aquells/es que feien la lectura en un sentit de causa-efecte de que Podemos havia fet forat "per no presentar-se la CUP a les europees" (malgrat que tots els indicadors apunten que pràcticament no comparteixen electorat), com expliquen llavors aquesta previsió de resultats al País Basc?